CELEX: 62021CN0494
Language: hr
Date: 2021-08-11 00:00:00
Title: Predmet C-494/21: Zahtjev za prethodnu odluku koji je 11. kolovoza 2021. uputio High Court (Irska) – Eircom Limited/Commission for Communications Regulation

25.10.2021   
            
            
               HR
            
            
               Službeni list Europske unije
            
            
               C 431/9
            
         
      Zahtjev za prethodnu odluku koji je 11. kolovoza 2021. uputio High Court (Irska) – Eircom Limited/Commission for Communications Regulation
      (Predmet C-494/21)
      (2021/C 431/08)
      Jezik postupka: engleski
      
         Sud koji je uputio zahtjev
      
      High Court (Visoki sud, Irska)
      
         Stranke glavnog postupka
      
      
         Tužitelj: Eircom Limited
      
         Tuženik: Commission for Communications Regulation
      
         Intervenijenti: Vodafone Ireland Limited, Three Ireland (Hutchinson) Limited, Three Ireland Services (Hutchinson) Limited
      
         Prethodna pitanja
      
      U okolnostima u kojima je:
      
                  1.
               
               
                  tržište telekomunikacija liberalizirano i postoje brojni davatelji telekomunikacijskih usluga koji posluju na tržištu;
               
            
                  2.
               
               
                  državno regulatorno tijelo odabralo samo jednog davatelja usluga za izvršavanje obveza pružanja univerzalne usluge;
               
            
                  3.
               
               
                  državno regulatorno tijelo utvrdilo da postoji pozitivan neto trošak povezan s izvođenjem obveza pružanja univerzalne usluge; i
               
            
                  4.
               
               
                  državno regulatorno tijelo utvrdilo da je neto trošak obveza pružanja univerzalne usluge znatan u usporedbi s administrativnim troškovima uspostavljanja mehanizma podjele u vezi s neto troškom obveza pružanja univerzalne usluge među sudionicima na tržištu;
               
            Ako se od državnog regulatornog tijela, u skladu s njegovim obvezama iz Direktive 2002/22 (1), o univerzalnoj usluzi, zahtijeva da razmotri je li neto trošak obveza pružanja univerzalne usluge prekomjeran s obzirom na mogućnost univerzalnog davatelja usluge da ga snosi – pri čemu se u obzir uzimaju sve karakteristike univerzalnog davatelja usluge, a posebice kvaliteta njegove opreme, njegova ekonomska i financijska situacija i njegov tržišni udio (kako se na njega upućuje u točki 42. presude Base) – je li državnom regulatornom tijelu na temelju direktiva dopušteno izvršiti tu ocjenu na način da uzme u obzir samo karakteristike/situaciju univerzalnog davatelja usluge, ili je potrebno ocijeniti karakteristike/situaciju univerzalnog davatelja usluge koje se odnose na njegove konkurente na relevantnom tržištu?
      
         (1)  Direktiva 2002/22/EZ Europskog parlamenta i Vijeća od 7. ožujka 2002. o univerzalnoj usluzi i pravima korisnika u vezi s elektroničkim komunikacijskim mrežama i uslugama (Direktiva o univerzalnoj usluzi) (SL 2002., L 108, str. 51.)